CELEX: 62017TB0124
Language: el
Date: 2018-03-05 00:00:00
Title: Υπόθεση T-124/17: Διάταξη του Γενικού Δικαστηρίου της 5ης Μαρτίου 2018 — ΕΣΤΑΜΕΔΕ κατά ΕΚΤ (Εξωσυμβατική ευθύνη — Οικονομική και νομισματική πολιτική — ΕΚΤ — Αναδιάρθρωση του δημόσιου χρέους της Ελλάδας — Συμμετοχή ελληνικού οργανισμού δημοσίου δικαίου που διαχειρίζεται το ταμείο συντάξεων μηχανικών και εργοληπτών δημοσίων έργων — Έλλειψη ιδίου εννόμου συμφέροντος ή εκχωρήσεως του δικαιώματος αποζημιώσεως — Μη τήρηση των τυπικών προϋποθέσεων — Προδήλως απαράδεκτο)

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/35
            
         Διάταξη του Γενικού Δικαστηρίου της 5ης Μαρτίου 2018 — ΕΣΤΑΜΕΔΕ κατά ΕΚΤ
   (Υπόθεση T-124/17) (1)
   
   ((Εξωσυμβατική ευθύνη - Οικονομική και νομισματική πολιτική - ΕΚΤ - Αναδιάρθρωση του δημόσιου χρέους της Ελλάδας - Συμμετοχή ελληνικού οργανισμού δημοσίου δικαίου που διαχειρίζεται το ταμείο συντάξεων μηχανικών και εργοληπτών δημοσίων έργων - Έλλειψη ιδίου εννόμου συμφέροντος ή εκχωρήσεως του δικαιώματος αποζημιώσεως - Μη τήρηση των τυπικών προϋποθέσεων - Προδήλως απαράδεκτο))
   (2018/C 152/44)
   Γλώσσα διαδικασίας: η ελληνική
   
      Διάδικοι
   
   
      Ενάγουσα: Ένωση Συνταξιούχων Ταμείου Ασφαλίσεων Μηχανικών και Εργοληπτών Δημοσίων Έργων (ΕΣΤΑΜΕΔΕ) (Αθήνα, Ελλάδα) (εκπρόσωπος: Π. Μηλιαράκης, δικηγόρος)
   
      Εναγομένη: Ευρωπαϊκή Κεντρική Τράπεζα (ΕΚΤ) (εκπρόσωποι: Α. Κουτσούκου και K. Laurinavičius, επικουρούμενοι από τον H.-G. Kamann, δικηγόρο)
   
      Αντικείμενο
   
   Αγωγή βάσει του άρθρου 268 ΣΛΕΕ με αίτημα την αποκατάσταση των ζημιών που φέρονται ότι υπέστησαν ο Ενιαίος Φορέας Κοινωνικής Ασφάλισης (ΕΦΚΑ) και, ειδικότερα, ο επαγγελματικός του κλάδος μηχανικών και εργοληπτών δημοσίων έργων, ήτοι το Ταμείο Συντάξεων Μηχανικών και Εργοληπτών Δημοσίων Έργων (ΤΣΜΕΔΕ) (Τομείς Μηχανικών Εργοληπτών Δημοσίων Έργων), καθώς και οι συνταξιούχοι ασφαλισμένοι του, κατόπιν, μεταξύ άλλων, της εκδόσεως της αποφάσεως 2012/153/ΕΕ της ΕΚΤ, της 5ης Μαρτίου 2012, σχετικά με την καταλληλότητα εμπορεύσιμων χρεογράφων εκδόσεως ή πλήρους εγγυήσεως της Ελληνικής Δημοκρατίας στο πλαίσιο της προσφοράς αυτής για την ανταλλαγή χρέους (ΕΕ 2012, L 77, σ. 19), καθώς και της λήψεως άλλων μέτρων της ΕΚΤ σχετιζομένων με την αναδιάρθρωση του ελληνικού δημόσιου χρέους.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την αγωγή ως προδήλως απαράδεκτη.
            
         
               2)
            
            
               Καταδικάζει την Ένωση Συνταξιούχων Ταμείου Ασφαλίσεων Μηχανικών και Εργοληπτών Δημοσίων Έργων (ΕΣΤΑΜΕΔΕ) στα δικαστικά έξοδα.
            
         
      (1)  ΕΕ C 151 της 15.5.2017.